আর. কে. নারায়ণ
আর. কে. নারায়ণ (১০ অক্টোবর, ১৯০৬ – ১৩ মে, ২০০১) ছিলেন একজন ভারতীয় লেখক। কাল্পনিক দক্ষিণ ভারতীয় শহর মালগুডির পটভূমিকায় লেখা তাঁর রচনাগুলির জন্য তিনি সর্বাধিক পরিচিত। তাঁর পুরো নামটি হল রাসীপুরম কৃষ্ণস্বামী আইয়ার নারায়ণস্বামী। ইংরেজি ভাষায় ভারতীয় সাহিত্যের প্রথম যুগের তিন জন পুরোধা ব্যক্তিত্বের অন্যতম ছিলেন নারায়ণ (অন্য দুজন ছিলেন মুল্‌ক রাজ আনন্দ ও রাজা রাও)। তাঁরাই এই সাহিত্যকে বিশ্বে সুপরিচিত করে তুলেছিলেন।
চন্দ্রবাহাদুর ডাঁগি
১৯৩৯ সালের ৩০ নভেম্বর ডাঁগি জন্মগ্রহণ করেন। শারীরিক কোন অক্ষমতার কারণে তিনি খর্বকায় হন তা জানা যায়নি। তিনি নেপালের রাজধানী কাঠমান্ডু থেকে প্রায় দূরবর্তী একটি গ্রাম, রীমখলিতে বাস করতেন। ২০১২ সালে বিশ্বের খর্বকায় ব্যক্তি হিসেবে গিনেস বিশ্ব রেকর্ডে নাম লেখানোর পূর্বে, তিনি কখনো তার নিজ গ্রামের বাইরে যান নি। খর্বকায় ব্যক্তি শিরোনামে ভূষিত হবার পর, তিনি বলেন যে তিনি সর্বদা তার দেশের প্রত্যেক প্রান্তে এবং বহিঃবিশ্বে ঘুরে বেড়াতে চাইতেন। তিনি বলেন যে সবচেয়ে খর্বকায় ব্যক্তি এবং একজন নেপালি নাগরিক হিসেবে, তিনি তার পদমর্যাদা দিয়ে দেশকে পরিচিত করতে চান।